	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt prijedloga 
Pravilnika o provedbi postupka jednostavne nabave

	OPĆINA KOPRIVNIČKI BREGI

	Početak savjetovanja
10.07.2026. u 14 sati
	Završetak savjetovanja
10. 08. 2026. u 10 sati


      RAZLOG DONOŠENJA 

	Donosi se novi Pravilnik budući da su 30. travnja 2026. godine stupile na snagu Izmjene i dopune Zakona o javnoj nabavi te su Zakonom izmijenjene sve odredbe koje se odnose na postupak jednostavne nabave. Slijedom navedenog, donosi se novi Pravilnik i to sa većim pragovima za nabavu robe, usluga i radova, postupak iznad 15.000,00 EUR mora se provoditi putem modula jednostavne nabave u EOJN, na odluku o odabiru ili poništenju predviđena je pravna zaštita u obliku prigovora općinskom načelniku.
             Ovim Pravilnikom uređuju se postupci, pravila i uvjeti za nabavu robe i usluge, te provedbu projektnih natječaja naručitelja Općine Koprivnički Bregi čija je procijenjena vrijednost bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 EUR. 


Pozivamo predstavnike zainteresirane javnosti da najkasnije do 10.08.2026. godine dostave svoje komentare na prijedlog Pravilnika o provedbi postupka jednostavne nabave, putem OBRASCA za savjetovanje na e-mail: procelnik@koprivnicki-bregi.hr ili opcina.koprivnicki.bregi@kc.t-com.hr.
 
Po završetku savjetovanja, svi pristigli odgovori i/ili komentari biti će javno dostupni na internetskoj stranici Općine Koprivnički Bregi. 

Ukoliko ne želite da Vaš odgovor i/ili komentar bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta prijedloga Pravilnika o provedbi postupaka jednostavne nabave!
